Ndi Kala Ndati Ciwa Lulongisi Wange?
Talama kuenda sokolola!
Kũlĩhisa ulandu wa Rachel. Rachel o kuete 16 kanyamo wa enda oku litunda ciwa kosikola. Pole, eci a fetika oku tanga ocisoko 7, ovina via pongoloka. Rachel wa popia hati: “
Ulongisi wange wa linga cosi a ponduile oco si ka pite.” Ocitangi cipi ca kalapo? Ulongisi wa sapuila Rachel kuenda ina yaye okuti ka sole etavo liavo.
Nye a linga? Rachel wa popia hati: “
Olonjanja viosi tu limbuka okuti wa lekisa olonepele poku kũlĩhisa oseteko yange, ame kumue la Ina yange tua enda oku sapela laye. Vokuenda kuotembo wa liwekapo oku lekisa ocame.”
Nda o kasi oku li pita locitangi cimuamue, sapuilako olonjali viove ocitangi caco. Ci tava okuti va sanda onjila yoku sapela lulongisi kunda usongui wosikola, oco va tetulule ocitangi caco.
Ocili okuti ovitangi vimue ka vi tetuluiwa lonjila yimue ya sunguluka. Olonjanja vimue ci sukila oku lekisa epandi. (Va Roma 12:17, 18) Tanya, o kuete 16 kanyamo wa popia hati: “
Umue pokati kalongisi vange wa enda oku tata lãvi olondonge viaye. Eye wa enda oku tu tonda, kuenda wa enda oku tu tukula olonduko vimue vivĩ. Kefetikilo nda enda oku lila, noke nda lilongisa oku yuvula oku kapako ovina a enda oku popia. Nda tiamisila utima koku lilongisa kuenda ndaenda oku yevelela ciwa eci a enda oku longisa. Omo liaco, eye wa liwekapo oku ndi sakalaisa kuenje nda panga onepa ketendelo liolondonge via li tunda ciwa. Eci pa pita anyamo avali vo tundisa kosikola.”
Oku malusula: Lilongisa oku kala ciwa lulongisi wove una okuti ka lelukile kuenje o ka kuata onima yiwa. Eci ci ka ku kuatisa oku kala ciwa eci o ka kala la cime cimue ka lelukile. (1 Petulu 2:18) O ka lilongisavo oku sumbila alongisi vawa.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn